**ประกาศองค์การบริหารส่วนตำบลบ้องตี้**

**เรื่อง การแสดงเจตจำนงสุจริตด้านคุณธรรมและความโปร่งใสในการบริหารงานของผู้บริหาร**

**ต่อบุคลากรในสังกัดองค์การบริหารส่วนตำบลบ้องตี้ ประจำปีงบประมาณ พ.ศ. 2564**

 ---------------------------------------------------------------------------------------------------------------------------------------

 เพื่อให้เป็นไปตามนโยบายของรัฐบาลข้อที่ 10 เรื่อง การส่งเสริมการบริหารราชการแผ่นดินที่มีธรรมาภิบาลและป้องกันและปราบปรามการทุจริตและประพฤติมิชอบในภาครัฐ และยุทธศาสตร์ชาติว่าด้วยการป้องกันและปราบปรามทุจริตระยะที่ 3 (พ.ศ.2560-2564) ยุทธศาสตร์ที่ 4 การประเมินประเด็นคุณธรรมและความโปร่งใสการดำเนินงานของหน่วยงานภาครัฐ

ข้าพเจ้า นายนิทัศน์ ลูกอินทร์ ตำแหน่ง นายยกองค์การบริหารส่วนตำบลบ้องตี้ จึงขอประกาศเจตจำนงสุจริตด้านคุณธรรมและความโปร่งใสในการบริหารงานต่อบุคลากรในสังกัดองค์การบริหารส่วนตำบลบ้องตี้ เพื่อสร้างความเชื่อมั่นแก่บุคลากรภายใต้การบริหารงานของข้าพเจ้า ทั้งนี้ ข้าพเจ้าจะบริหารงานด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต บริหารงานภายใต้ระเบียบ กฎหมาย ที่กำหนดอย่างครบถ้วน ตลอดจนบริหารงานและปฏิบัติงานตามหลักธรรมาภิบาล โดยมุ่งเน้นความถูกต้อง เสมอภาค โปร่งใส และเป็นธรรม แก่บุคลากรทุกท่าน

สำหรับแนวทางในการบริหารงานเพื่อพัฒนาหน่วยงานให้มีคุณธรรมและความโปร่งใส ข้าพเจ้า ถือปฏิบัติตามแนวทางการประเมินคุณธรรมและความโปร่งใสในการดำเนินงาน ดังนี้

 1. ด้านความโปร่งใส โดยการพัฒนาและส่งเสริมการปฏิบัติราชการตามภารกิจของหน่วยงานตามหลักธรรมาภิบาลให้มีความโปร่งใสและเป็นธรรม

 2. ด้านความพร้อมรับผิด โดยการพัฒนาและส่งเสริมการปฏิบัติราชการด้วยความรับผิดชอบ ตามบทบาทหน้าที่ของตนโดยคำนึงถึงความสำเร็จของงงาน

 3. ด้านความปลอดจากการทุจริตในการปฏิบัติงาน โดยการส่งเสริมให้มีการปฏิบัติงานโดยยึดหลักคุณธรรม จริยธรรม เพื่อให้หน่วยงานปลอดจากการทุจริตในเชิงนโยบายและการทุจริตต่อหน้าที่ โดยไม่ใช้ตำแหน่งหน้าที่ในการเอื้อประโยชน์หรือรับสินบนต่อตนเองและพวกพ้อง

 4. ด้านวัฒนธรรมคุณธรรมในองค์กร โดยการสร้างวัฒนธรรมสุจริตในหน่วยงานและดำรงรักษาวัฒนธรรมสุจริตให้คงอยู่กับหน่วยงาน มีการดำเนินการป้องกันและปราบปรามการทุจริตรวมถึงการดำเนินการป้องกันผลประโยชน์ทับซ้อน

 5. ด้านคุณธรรมในการทำงานในหน่วยงาน โดยกำหนดให้มีมาตรฐานและคุณธรรมในการปฏิบัติงานโดยมีการกำหนดมาตรฐานที่ชัดเจนในเรื่องการบริหารงานบุคคล การบริหารงานงบประมาณ การมอบหมายงานและการบริหารสภาพแวดล้อมในการทำงาน

 6. ด้านการสื่อสารภายในหน่วยงาน โดยพัฒนาและส่งเสริมให้พนักงานในสังกัดได้รับทราบนโยบายทั้ง 5 ด้านและยึดถือปฏิบัติ

 จึงประกาศให้ทราบโดยทั่วกัน

ประกาศ ณ วันที่ 1 เดือน ตุลาคม พ.ศ. 2563

